《和后村口占一首》
宋代·林希逸

老去田翁多狎友，年来观主换新衔。缘溪竹杖时行散，面壁蒲团渐放参。

休梦笔花寻砚滴，但看贝叶守灯龛。清朝越绋将修礼，留滞何妨似史谈。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。